***TANTÁRGY LEÍRÁS***

***Katolikus hit-és erkölcstan***

A római katolikus hit-és erkölcstan oktatás célja az, hogy a hozzánk beíratott gyerekek életük folyamán a felebaráti szeretet, az egymás iránti türelem és elfogadás fontosságát megértsék és gyakorolják. Ezek mellett, természetesen a tanítványainkkal megismertetjük Jézus életét és tanítását, valamint a katolikus hit alapjait.

A katolikus egyház számára elsődleges szempont, hogy a jövendőbeli hittanosoknak egy közösséget is tudjunk biztosítani. Úgy gondoljuk, hogy a mai világban nagyon fontos, hogy a pusztán virtuális közösségek helyett, egy élő, egymást elfogadó, hasonló gondolkodású közösséget tudjunk biztosítani a gyerekek számára.

A végső célunk az, hogy egy olyan alapot tudjunk átadni a ránk bízottaknak, ami segíti őket abban, hogy a nagyobb nehézségeket is le tudják győzni a hit és a közösség által anélkül, hogy a mai korban divatos pótcselekvésekhez folyamodnának.

Szeretnénk a tanítványainkkal megértetni a család fontosságát és segíteni nekik abban, hogy az esetleges konfliktushelyzeteket ne az agresszióval, hanem békésen tudják megoldani.

Ezeket a tananyagokat változatos módszerekkel igyekszünk átadni, mint például szerepjátékok, szituációs gyakorlatok, csoportmunkák, amennyiben ezt a gyerekek órai viselkedése lehetővé teszi. A félévi és az évvégi értékelésbe a gyerekek órai magatartása is beleszámít.

Akik a katolikus hit-és erkölcstan oktatást választják, azokat szívesen látjuk a plébániai programokon és a vasárnapi Szentmiséken is.

Minden gyermeket szeretettel várunk! A keresztség nem feltétele a katolikus hit-és erkölcstan oktatáson való részvételnek.

A tankönyv sorozat, amit használni fogunk megtekinthető a [www.hittansuli.hu](http://www.hittansuli.hu) oldalon.

Elérhetőség: Scheiling Anna hittanár: 06309544148